**OPIS PREDMETU ZÁKAZKY – časť č. 2**

* **Lokalita č. 2**
* **Lokalita č. 7**

**OPIS PREDMETU ZÁKAZKY**

**Náhradná výsadba pre stavbu: KE, Rekonštrukcia a modernizácia cesty II/552 – Slanecká cesta**

Cieľom návrhu náhradnej výsadby je aspoň čiastočne nahradiť vyrúbanú zeleň v trase cesty II/552 na lokalitách, ktoré poskytlo Mesto Košice. Celá koncepcia riešenia území je navrhovaná tak, aby boli umožnené hodnotné sadovnícke úpravy nového priestoru a to umiestnením vzrastlých stromov. Plochy pre umiestnenie náhradnej zelene budú vopred sadovnícky upravené – odstránené invázne a burinné rastliny, pokosené, vyrovnané, aby vysadené stromy vytvárali vhodnú kompozíciu svojou farebnosťou, formou a vzrastom. Prípravu plôch zabezpečí majiteľ pozemkov, nakoľko v náhradnej výsadbe budú vysadené len stromy a bude zabezpečené ich ošetrovanie po výsadbe. Pri výsadbe bude mechanicky odstránený pôvodný bylinný porast na ploche o rozmere 2x2 m.

Ako podklad pre vypracovanie projektu sadových úprav bola použitá katastrálna mapa so zameraním niektorých lokalít, prípadne spracované štúdie predmetného územia ktoré poskytlo Mesto Košice.

Výsadby drevín v celom riešenom území musia rešpektovať existujúce a navrhované inžinierske siete a ich ochranné pásma. Pred začiatkom realizácie sadovníckych prác je potrebné vytýčenie podzemných inžinierskych sietí v teréne ich správcami, aby nedošlo k ich poškodeniu pri výsadbe stromov (Zákon č.70/1998 Z.z. v znení neskorších predpisov). Taktiež je nutné dodržať bezpečnostné vzdialenosti od jednotlivých trás inžinierskych sietí podľa pokynov ich správcov. Realizátor SO 030-00 Náhradná výsadba si pred začatím výsadbových prác musí v teréne preveriť všetky vytýčené vedenia inžinierskych sietí ich odsondovaním.

Žiadame pri realizácii náhradnej výsadby drevín, aby bola dodržaná platná legislatíva a STN 837010 (Ošetrovanie, udržiavanie a ochrana stromovej vegetácie).

**Návrh parametrov drevín**

Na náhradné výsadby sa používajú škôlkárske výpestky I. triedy akosti, t. z. musia byť zdravé, bez chorôb a škodcov, ich habitus (vzrast a vzhľad), musí zodpovedať znakom daného druhu (kultivaru), musí byť bez deformácií a znakov poškodenia teplom, suchom, zimou, vetrom, zlým zaobchádzaním pri vyzdvihovaní a preprave, bez mechanického poškodenia, s nesúdržným balom alebo nádobou.

Veľkosť stromov bude spĺňať parametre vzrastlých drevín (predpestované) s obvodom kmeňa 16/18 cm, so založenou korunkou vo výške 2,20 m. Stromy budú s predpísanou podchodnou výškou, odporúčame: predpestovať v špecializovanej škôlke minimálne tri krát presádzané, transportované a vysádzané so spevneným koreňovým balom. Vysádzať dreviny vypestované v podobných klimatikých pomeroch ako je lokalita výsadby. Koruna stromov musí byť pravidelná, prirodzene stavaná, odpovedajúca priemeru kmeňa, s terminálom v predĺžení osi kmeňa, v mieste navrúbľovania bez patologických zmien. Kmeň rovný, bez poškodenia kôry. Koreňový systém dostatočne hustý s koreňmi typickými pre daný druh. Koreňový bal zodpovedajúci veľkosti rastliny, husto a dobre prekorenený.

**Popis lokalít a druhové zloženie**

**Lokalita č. 2 – priestor za Multi hala – navrhovaná prepojovacia komunikácia Popradská – Alejová – Gemerská časť parciel č.: 501/239, 501/336, 501/335, k.ú. Južné mesto**

Výsadba stromov je situovaná pozdĺž chodníka – stromoradie, už zrealizovaného obojsmerného koridoru prepojovacej komunikácie v zmysle UŠ Všešportový areál VI. výrobný okrsok. Pred začatím výsadby je nutné vytýčenie sietí, ktoré sa tu nachádzajú a prípadne zabezpečiť opatrenia protikoreňovou zábranou aby korene nezasahovali do ich trás. Nakoľko sa jedná o voľný priestor budú vysadené základné druhy Acer pseudoplatanus (javor horský), Carpinus betulus (hrab obyčajný), Tilia cordata Greenspire (lipa).

V náhradnej výsadbe bude vysadených – **17 ks**:

6 ks Acer pseudoplatanus (javor horský) obvod kmeňa 16/18 cm, výška kmeňa 2,2 m, bal

6 ks Carpinus betulus (hrab obyčajný) obvod kmeňa 16/18 cm, výška kmeňa 2,2 m, bal

5 ks Tilia coradta Greenspire (lipa malolistá) obvod kmeňa 16/18 cm, výška kmeňa 2,2 m, bal.

**Lokalita č. 7 – Západ – Park za Sladovňou, p.č. 2070/2, 2357, 2359/1, 2359/4, k.ú. Terasa**

Návrh uvažuje s výsadbou skupín stromov na ploche, ktorá bude dobudovaná na parkovú úpravu. Stromy sú situované po vrstevnici na ploche, ktorá je v súčasnej dobe neupravená. V náhradnej výsadbe budú vysádzané druhy drevín Acer campestre (javor poľný), Acer platanoides (javor mliečny) + kultivary, Aesculus carnea (pagaštan pleťový), Carpinus betulus (hrab obyčajný), Cerasus avium Plena (čerešňa), Fagus sylvatica (buk lesný) + farebné kultivary, Malus sp. (jabloň) – okrasné kultivary, Padus racemosa Colorata (čremcha), Pinus sylvestris (borovica), Picea omorika (smrek omorikový), Quercus cerris (dub), Quercus robur (dub) + kultivary, Quercus frainetto (dub balkánsky), Sorbus intermedia (jarabina prostredná), Tilia cordata (lipa). Na lokalite sa nachádzajú podzemné siete, ktoré bude potrebné rešpektovať.

V náhradnej výsadbe bude vysadených – **140 ks**:

13 ks Acer campestre (javor poľný) obvod kmeňa 16/18 cm, výška kmeňa 2,2 m, bal

6 ks Acer platanoides (javor mliečny) obvod kmeňa 16/18 cm, výška kmeňa 2,2 m, bal

2 ks Acer platanoides Crimson King (javor mliečny) obvod kmeňa 16/18 cm, výška kmeňa 2,2 m, bal

3 ks Acer platanoides Drumondii (javor mliečny) obvod kmeňa 16/18 cm, výška kmeňa 2,2 m, bal

4 ks Acer platanoides Schwedlerii (javor mliečny) obvod kmeňa 16/18 cm, výška kmeňa 2,2 m, bal

12 ks Aesculus carnea (pagaštan pleťový) obvod kmeňa 16/18 cm, výška kmeňa 2,2 m, bal

1 ks Aesculus hippocastanum (pagaštan konský) obvod kmeňa 16/18 cm, výška kmeňa 2,2 m, bal

8 ks Carpinus betulus (hrab obyčajný) obvod kmeňa 16/18 cm, výška kmeňa 2,2 m, bal

6 ks Cerasus avium Plena (čerešňa vtáčia) obvod kmeňa 16/18 cm, výška kmeňa 2,2 m, bal

1 ks Fagus sylvatica (buk lesný) obvod kmeňa 16/18 cm, výška kmeňa 2,2 m, bal

2 ks Fagus sylvatica Atropunicea (buk lesný) obvod kmeňa 16/18 cm, výška kmeňa 2,2 m, bal

1 ks Fagus sylvatica Asplenifolia (buk lesný) obvod kmeňa 16/18 cm, výška kmeňa 2,2 m, bal

1 ks Fraxinus excelsior Diversifolia (jaseň štíhly) obvod kmeňa 16/18 cm, výška kmeňa 2,2 m, bal

6 ks Malus Red Sentinel (jabloň) obvod kmeňa 16/18 cm, výška kmeňa 2,2 m, bal

3 ks Malus floribunda (jabloň) obvod kmeňa 16/18 cm, výška kmeňa 2,2 m, bal

16 ks Padus racemosa Colorata (čremcha strapcovitá) obvod kmeňa 16/18 cm, výška kmeňa 2,2 m, bal

4 ks Pinus sylvestris (borovica lesná) obvod kmeňa 16/18 cm, výška kmeňa 2,2 m, bal

2 ks Quercus cerris (dub cerový) obvod kmeňa 16/18 cm, výška kmeňa 2,2 m, bal

5 ks Quercus frainetto (dub balkánsky) obvod kmeňa 16/18 cm, výška kmeňa 2,2 m, bal

3 ks Quercus robur Fastigiata (dub letný) obvod kmeňa 16/18 cm, výška kmeňa 2,2 m, bal

13 ks Quercus robur (dub letný) obvod kmeňa 16/18 cm, výška kmeňa 2,2 m, bal

2 ks Sorbus intermedia (jarabina prostredná) obvod kmeňa 16/18 cm, výška kmeňa 2,2 m, bal

26 ks Tilia cordata (lipa malolistá).

Spracoval: Ing. Miroslav Stehlík,

na základe Technickej správy Amberg Engineering Slovakia, s.r.o. spracovanej kolektívom VODNÉ ZDROJE SLOVAKIA, s.r.o., Bratislava, Ing. Simona Žajdlíková a Ing. Juraj Zvědělík, z januára 2019.